合肥至日愁中寄鄭明府
作者：劉商
朝代：唐

paragraphs: 失計爲卑吏，三年滯楚鄉。
不能隨世俗，應是昧行藏。
白璧空無玷，黃沙只自傷。
暮天鄉思亂，曉鏡鬢毛蒼。
灰管移新律，窮陰變一陽。
歲時人共換，幽憤日先長。
拙宦慚知己，無媒悔自強。
迍邅羞薄命，恩惠費餘光。
衆口誠難稱，長川却易防。
魚竿今尚在，行此掉滄浪。